**Strânge țigara în buze**

*Balan Tiberiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aprinde țigara și ia-mă de mână

Și-n urmă doar pașii și scrumul rămână.

Și cântă cu mine, ridică-ți privirea,

Privește pe geam cum trece iubirea.

Și trecem și noi, odată cu fumul.

Țigara e gata, și-n urmă e scrumul.

Și arde pasiunea din altă țigară,

Fumează-mi absența ce-a fost astă-vară.

Aprind o țigară. Dar filtrul e rupt.

Nu e nimic, și fumez, și te-ascult.

Pământul și cerul încep să ne-acuze,

Și strângem mai tare țigara în buze.